રાષ્ટ્રપતિ ડોનાલ્ડ ટ્રંપ નવેમ્બર 2016માં ચૂંટણી જીત્યા અને તે પછી 20 જાન્યુઆરીએ તેમણે અધિકૃત રીતે ઓફિસ સંભાળી. ચૂંટણી પછી તમામ લોકો તેવો ક્યાસ લગાવી રહ્યા હતા કે ઓફિસ સંભાળતા જ ટ્રંપ સૌથી પહેલા રશિયાના રાષ્ટ્રુપતિ બ્લાદિમિર પુટિનને ફોન લગાવશે. નોંધનીય છે કે ચૂંટણી પહેલા તેમણે રાષ્ટ્રપતિ પુટિન અને રશિયાના ખૂબ જ વખાણ કર્યા હતા. અને વાયદા પણ કર્યા હતાા કે રશિયા અને અમેરિકાના સંબંધોને સારા કરશે. જો કે તે બાદ ખુરશી સંભાળ્યા પછી પણ ટ્રંપે હજી પુટિનને કોલ નથી કર્યો. અને પુટિનને કોલ કર્યા પહેલા જ તેમણે ભારતના પીએમને ફોન જોડ્યો છે. આ ઉપરાંત મોદીને ફોન કરતા પહેલા તેમણે કેનાડા, મેક્સિકો, ઇઝરાયેલ અને ઇજિપ્તને પણ ફોન લગાવ્યો હતો. નોંધનીય છે કે ઇઝરાયેલ તે દેશ છે કે જેની વિરુદ્ધ યુનાઇટેડ નેશન્સના લાવેલા પ્રસ્તાવનો ટ્રંપે વિરોધ કર્યો હતો. મેક્સિકો તે દેશ છે જેની સીમા પર ટ્રંપે દિવાલ બનાવવાની વાત કરી હતી. ઇજિપ્ત તે દેશ છે કે જ્યાં આઇએસઆઇએસની હાજરી છે. વળી કેનાડા પણ તે દેશ છે જે વેપારને લઇને અમેરિકાની નજીકના સંબંધો ધરાવે છે.